Ime in priimek Podatki za ugotavljanje identitete Obrazložitev Datum uvrstitve na seznam

„1. Néstor Luis REVEROL TORRES Datum rojstva: 28. oktober 1964 Spol: moški Minister za električno energijo od oktobra 2020 ter podpredsednik za javna dela in storitve in izvršni sekretar generalštaba za elektriko od aprila 2019. Minister za notranje zadeve, pravosodje in mir od leta 2016 do oktobra 2020. Glavni general bolivarske narodne garde od avgusta 2020. Odgovoren za hude kršitve človekovih pravic, vključno z mučenjem (političnih) zapornikov, in zatiranje demokratične opozicije v Venezueli, vključno s prepovedjo in zatiranjem političnih demonstracij, kar so zakrivile varnostne sile pod njegovim poveljstvom. 22.1.2018

4. Antonio José BENAVIDES TORRES Datum rojstva: 13. junij 1961 Spol: moški Član nedemokratično izvoljene narodne skupščine. Predsednik vlade okrožja Distrito Capital do januarja 2018. Generalni poveljnik bolivarske narodne garde do 21. junija 2017. Sodeloval pri zatiranju civilne družbe in demokratične opozicije v Venezueli, odgovoren za hude kršitve človekovih pravic, ki jih je zakrivila bolivarska narodna garda pod njegovim poveljstvom. Kot generalni poveljnik bolivarske narodne garde je s svojimi dejavnostmi in ukrepi, vključno z vodilno vlogo bolivarske narodne garde pri nadzoru civilnih demonstracij in javnim zagovarjanjem stališča, da bi morala imeti vojaška sodišča sodne pristojnosti v zvezi s civilnim prebivalstvom, ogrožal pravno državo v Venezueli. 22.1.2018

7. Diosdado CABELLO RONDÓN Datum rojstva: 15. april 1963 Spol: moški Član nedemokratično izvoljene narodne skupščine, nekdanji predsednik ustavodajne skupščine in prvi podpredsednik Združene socialistične stranke Venezuele (PSUV). Sodeluje pri ogrožanju demokracije in pravne države v Venezueli, tudi z uporabo medijev za javne napade in grožnje politični opoziciji, drugim medijem in civilni družbi. 22.1.2018

10. Jesús Rafael SUÁREZ CHOURIO Datum rojstva: 19. julij 1962 Spol: moški Predsednik odbora za obrambo in varnost nedemokratično izvoljene narodne skupščine od januarja 2021. Nekdanji načelnik generalštaba vrhovnega poveljnika oboroženih sil (med julijem 2019 in septembrom 2020). Nekdanji vrhovni poveljnik bolivarske narodne vojske Venezuele (do julija 2019). Nekdanji generalni poveljnik bolivarske nacionalne vojske Venezuele in nekdanji poveljnik venezuelskega organa za celovito obrambo osrednjega območja (REDI Central). Odgovoren za hude kršitve človekovih pravic, ki so jih zagrešile sile pod njegovim poveljstvom med njegovim mandatom vrhovnega poveljnika bolivarske narodne vojske Venezuele, vključno s prekomerno uporabo sile in trpinčenjem zapornikov. Napadal je demokratično opozicijo in podpiral uporabo vojaških sodišč za sojenje civilnim protestnikom. 25.6.2018

12. Delcy Eloina RODRÍGUEZ GÓMEZ Datum rojstva: 18. maj 1969 Spol: ženski Podpredsednica Venezuele, ministrica za gospodarstvo, finance in trgovino. Nekdanja predsednica nelegitimne ustavodajne skupščine in nekdanja članica predsedniške komisije za ustanovitev te skupščine. Njene dejavnosti v okviru predsedniške komisije in nato kot predsednice nelegitimne ustavodajne skupščine so ogrožale demokracijo in pravno državo v Venezueli, med drugim s prisvojitvijo pooblastil narodne skupščine in izkoriščanjem teh pooblastil za napade na opozicijo in preprečevanje njenega sodelovanja v političnem procesu. 25.6.2018

18. Xavier Antonio MORENO REYES Spol: moški Generalni sekretar nacionalnega volilnega sveta (CNE) od aprila 2009 do junija 2020. V tej vlogi je omogočal sprejemanje odločitev nacionalnega volilnega sveta ter jim dajal legitimnost in verodostojnost, saj generalni sekretar nacionalnega volilnega sveta sodeluje pri določanju agende in formalizaciji odločitev. Moreno Reyes je ostal generalni sekretar nacionalnega volilnega sveta, medtem ko je bila demokracija resno ogrožena in ni bilo mogoče zagotoviti neodvisne vloge nacionalnega volilnega sveta v volilnem procesu. Zato je odgovoren za ogrožanje demokracije v Venezueli, tudi s prispevanjem k oblikovanju nelegitimne ustavodajne skupščine in k manipulacijam volilnega procesa. 25.6.2018

20. Rafael Ramón BLANCO MARRERO Datum rojstva: 28. februar 1968 Številka osebne izkaznice: V-6250588 Spol: moški General divizije bolivarske narodne vojske Venezuele od 5. julija 2019. Nekdanji namestnik direktorja generalnega direktorata za vojaško protiobveščevalno delovanje (Dirección General de Contrainteligencia Militar (DGCIM). Odgovoren za hude kršitve človekovih pravic, vključno z mučenjem, prekomerno uporabo sile in trpinčenjem pripornikov v objektih DGCIM, ki so jih zakrivili uradniki DGCIM pod njegovim poveljstvom. Povezan s smrtjo kapitana Acoste. 27.9.2019

25. Hannover Esteban GUERRERO MIJARES Datum rojstva: 14. januar 1971 Spol: moški Drugi poveljnik in načelnik generalštaba 35. brigade vojaške policije od avgusta 2020. Vodja preiskav generalnega direktorata za vojaško protiobveščevalno delovanje (Dirección General de Contrainteligencia Militar (DGCIM)) vsaj od aprila 2019 do avgusta 2019. Kot vodja preiskav je nadzoroval objekt DGCIM v Boleiti. Odgovoren za hude kršitve človekovih pravic, vključno z mučenjem, uporabo prekomerne sile in trpinčenjem pripornikov, ki jih je zakrivil sam ter uradniki pod njegovim poveljstvom, zlasti v Boleiti. Povezan s smrtjo kapitana Acoste. 27.9.2019

27. Gladys DEL VALLE REQUENA Datum rojstva: 9. november 1952 Kraj rojstva: Puerto Santo, Sucre, Venezuela Številka osebne izkaznice: V-4114842 Spol: ženski Članica nedemokratično izvoljene narodne skupščine in nekdanja članica ter druga podpredsednica nepriznane nacionalne ustavodajne skupščine (ANC). V svoji vodilni vlogi v tej nepriznani skupščini je ogrozila demokracijo in pravno državo v Venezueli, med drugim s podpisom odloka, s katerim je bila odvzeta poslanska imuniteta predsedniku venezuelske narodne skupščine Juanu Guaidóju. 29.6.2020

28. Tania Valentina DÍAZ GONZÁLEZ Datum rojstva: 18. junij 1963 Kraj rojstva: Caracas, Distrito Capital, Venezuela Številka osebne izkaznice: V-6432672 Spol: ženski Članica nedemokratično izvoljene narodne skupščine in nekdanja prva podpredsednica nepriznane nacionalne ustavodajne skupščine (ANC). V svoji vodilni vlogi v tej nepriznani skupščini je ogrozila demokracijo in pravno državo v Venezueli, med drugim s podpisom odloka, s katerim je bila odvzeta poslanska imuniteta predsedniku venezuelske narodne skupščine Juanu Guaidóju. 29.6.2020

29. Elvis Eduardo HIDROBO AMOROSO Datum rojstva: 4. avgust 1963 Kraj rojstva: Caracas, Distrito Capital, Venezuela Številka osebne izkaznice: V-7659695 Spol: moški Od 23. oktobra 2018 predsednik računskega sodišča ter nekdanji prvi in drugi podpredsednik nepriznane nacionalne ustavodajne skupščine (ANC). Njegova dejanja so ogrozila demokracijo in pravno državo v Venezueli; med drugim je pripadnikom opozicije za 15 let prepovedal opravljanje javne funkcije in vodil nepriznano ustavodajno skupščino, podpisal ‚zakon proti sovraštvu‘, upravičeval odstavitev zakonito izvoljenega opozicijskega guvernerja in Juanu Guaidóju prepovedal, da bi kandidiral za katero koli javno funkcijo. 29.6.2020

34. Luis Eduardo PARRA RIVERO Datum rojstva: 7. julij 1978 Številka osebne izkaznice: V-14211633 Spol: moški Član nedemokratično izvoljene narodne skupščine. Kot član narodne skupščine, izvoljene leta 2015 je 5. januarja 2020 uprizoril svojo izvolitev za predsednika narodne skupščine, s čimer je ogrozil demokracijo in pravno državo v Venezueli. Med glasovanjem je vojaška policija več poslancem preprečila vstop v prostore narodne skupščine, sklepčnost pa ni bi bila dosežena. Zato so se morali opozicijski poslanci zbrati zunaj prostorov narodne skupščine, da so za njenega predsednika znova izvolili Juana Guaidója. Kmalu po uprizorjeni izvolitvi Parra Rivera, ki jo je podprla režimska politična stranka PSUV, sta Parra Rivero pozdravila Maduro in nepriznana nacionalna ustavodajna skupščina (ANC). 29.6.2020

35. Franklyn Leonardo DUARTE Datum rojstva: 15. maj 1977 Številka osebne izkaznice: V-3304045 Spol: moški Član nedemokratično izvoljene narodne skupščine. Nekdanji član in nezakonito izvoljeni prvi podpredsednik narodne skupščine, izvoljene leta 2015. Kot član narodne skupščine, izvoljene leta 2015, je 5. januarja 2020 uprizoril svojo izvolitev za njenega prvega podpredsednika, s čimer je ogrozil demokracijo in pravno državo v Venezueli. Med glasovanjem je vojaška policija več poslancem preprečila vstop v prostore narodne skupščine, sklepčnost pa ni bi bila dosežena. Zato so se morali opozicijski poslanci zbrati zunaj prostorov narodne skupščine, da so za njenega predsednika znova izvolili Juana Guaidója. Kmalu po uprizorjeni izvolitvi Duarteja, ki jo je podprla režimska politična stranka PSUV, sta izvolitev predsedstva narodne skupščine pozdravila Maduro in nepriznana nacionalna ustavodajna skupščina (ANC). 29.6.2020

36. José Gregorio NORIEGA FIGUEROA Datum rojstva: 21. februar 1969 Številka osebne izkaznice: V-8348784 Spol: moški Član nedemokratično izvoljene narodne skupščine. Nekdanji član in nezakonito izvoljeni drugi podpredsednik narodne skupščine, izvoljene leta 2015. Nezakonito imenovani direktor ad hoc odbora politične stranke Voluntad Popular. Kot član narodne skupščine je 5. januarja 2020 uprizoril svojo izvolitev za njenega drugega podpredsednika, s čimer je ogrozil demokracijo in pravno državo v Venezueli. Med glasovanjem je vojaška policija več poslancem preprečila vstop v prostore narodne skupščine, sklepčnost pa ni bi bila dosežena. Zato so se morali opozicijski poslanci zbrati zunaj prostorov narodne skupščine, da so za njenega predsednika znova izvolili Juana Guaidója. Kmalu po glasovanju, ki ga je podprla režimska politična stranka PSUV, sta izvolitev predsedstva narodne skupščine pozdravila Maduro in nepriznana nacionalna ustavodajna skupščina (ANC). Noriega je julija 2020 ob pomoči venezuelskega vrhovnega sodišča (Tribunal Supremo de Justicia) nezakonito prevzel vodstvo politične stranke Voluntad Popular, s čimer je dodatno spodkopal demokracijo v Venezueli. 29.6.2020

37. Remigio CEBALLOS ICHASO Datum rojstva: 1. maj 1963 Številka osebne izkaznice: V-6557495 Spol: moški Nekdanji poveljnik operativnega in strateškega poveljstva bolivarskih nacionalnih oboroženih sil Venezuele (Comando Estratégico Operacional Fuerzas Armadas Nacionales Bolivarianas (CEOFANB)), najvišjega organa venezuelskih oboroženih sil (od junija 2017 do julija 2021). CEOFANB nadzoruje bolivarske nacionalne oborožene sile (FANB) in bolivarsko narodno gardo. Odgovorno je tudi za usklajevanje intervencij FANB na demonstracijah. V vlogi poveljnika CEOFANB je bil odgovoren za hude kršitve človekovih pravic, vključno z uporabo prekomerne sile ter nečloveškim in ponižujočim ravnanjem uradnikov FANB in podrejenih sil pod njegovim poveljstvom, vključno z bolivarsko narodno gardo. Različni viri, vključno z neodvisno mednarodno misijo za ugotavljanje dejstev glede Bolivarske republike Venezuele, kršitve človekovih pravic pripisujejo FANB in bolivarski narodni gardi. 22.2.2021

41. Luis Fernando DAMIANI BUSTILLOS Datum rojstva: 27. april 1946 Spol: moški Sodnik v ustavni zbornici vrhovnega sodišča (Tribunal Supremo de Justicia (TSJ)). Kot član ustavne zbornice vrhovnega sodišča je odgovoren za dejanja, izjave in odločitve, ki so posegla v ustavna pooblastila narodne skupščine in spodkopala volilne pravice opozicije, vključno z enostranskim imenovanjem nacionalnega volilnega sveta (Consejo Nacional Electoral (CNE)) s strani vrhovnega sodišča junija 2020 ter odstavitvijo in enostransko zamenjavo vodij treh glavnih demokratičnih opozicijskih strank junija in julija 2020, pa tudi podaljšanjem veljavnosti sodbe v zvezi z Acción Democrática še za eno leto maja 2021. Njegova dejanja torej ogrožajo demokracijo in pravno državo v Venezueli, hkrati pa podpira in omogoča ogrožanje demokracije in pravne države s strani izvršilne veje oblasti. 22.2.2021

42. Lourdes Benicia SUÁREZ ANDERSON Datum rojstva: 7. marec 1965 Spol: ženski Predsednica ustavnega senata in prva podpredsednica vrhovnega sodišča od 5. februarja 2021. Sodnica v ustavni zbornici vrhovnega sodišča (Tribunal Supremo de Justicia (TSJ)) od decembra 2005. Kot članica ustavne zbornice vrhovnega sodišča je odgovorna za dejanja, izjave in odločitve, ki so posegla v ustavna pooblastila narodne skupščine in spodkopala volilne pravice opozicije, vključno z enostranskim imenovanjem nacionalnega volilnega sveta (Consejo Nacional Electoral (CNE)) s strani vrhovnega sodišča junija 2020 ter odstavitvijo in enostransko zamenjavo vodij treh glavnih demokratičnih opozicijskih strank junija in julija 2020, pa tudi podaljšanjem veljavnosti sodbe v zvezi z Acción Democrática še za eno leto maja 2021. Njena dejanja torej ogrožajo demokracijo in pravno državo v Venezueli, hkrati pa podpira in omogoča ogrožanje demokracije in pravne države s strani izvršilne veje oblasti. 22.2.2021

43. Calixto Antonio ORTEGA RÍOS Datum rojstva: 12. oktober 1950 Spol: moški Sodnik v ustavni zbornici vrhovnega sodišča (Tribunal Supremo de Justicia (TSJ)). Kot član ustavne zbornice vrhovnega sodišča je odgovoren za dejanja, izjave in odločitve, ki so posegla v ustavna pooblastila narodne skupščine in spodkopala volilne pravice opozicije, vključno z enostranskim imenovanjem nacionalnega volilnega sveta (Consejo Nacional Electoral (CNE)) s strani vrhovnega sodišča junija 2020 ter odstavitvijo in enostransko zamenjavo vodij treh glavnih demokratičnih opozicijskih strank junija in julija 2020, pa tudi podaljšanjem veljavnosti sodbe v zvezi z Acción Democrática še za eno leto maja 2021. Njegova dejanja torej ogrožajo demokracijo in pravno državo v Venezueli, hkrati pa podpira in omogoča ogrožanje demokracije in pravne države s strani izvršilne veje oblasti. 22.2.2021

44. René Alberto DEGRAVES ALMARZA Spol: moški Sodnik v ustavni zbornici vrhovnega sodišča (Tribunal Supremo de Justicia (TSJ)). Kot član ustavne zbornice vrhovnega sodišča je odgovoren za dejanja, izjave in odločitve, ki so posegla v ustavna pooblastila narodne skupščine in spodkopala volilne pravice opozicije, vključno z enostranskim imenovanjem nacionalnega volilnega sveta (Consejo Nacional Electoral (CNE)) s strani vrhovnega sodišča junija 2020 ter odstavitvijo in enostransko zamenjavo vodij treh glavnih demokratičnih opozicijskih strank junija in julija 2020, pa tudi podaljšanjem veljavnosti sodbe v zvezi z Acción Democrática še za eno leto maja 2021. Njegova dejanja torej ogrožajo demokracijo in pravno državo v Venezueli, hkrati pa podpira in omogoča ogrožanje demokracije in pravne države s strani izvršilne veje oblasti. 22.2.2021

45. Arcadio DELGADO ROSALES Datum rojstva: 23. september 1954 Spol: moški Sodnik v ustavni zbornici vrhovnega sodišča (Tribunal Supremo de Justicia (TSJ)) in njen podpredsednik. Kot član ustavne zbornice vrhovnega sodišča je odgovoren za dejanja, izjave in odločitve, ki so posegla v ustavna pooblastila narodne skupščine in spodkopala volilne pravice opozicije, vključno z enostranskim imenovanjem nacionalnega volilnega sveta (Consejo Nacional Electoral (CNE)) s strani vrhovnega sodišča junija 2020 ter odstavitvijo in enostransko zamenjavo vodij treh glavnih demokratičnih opozicijskih strank junija in julija 2020, pa tudi podaljšanjem veljavnosti sodbe v zvezi z Acción Democrática še za eno leto maja 2021. Njegova dejanja torej ogrožajo demokracijo in pravno državo v Venezueli, hkrati pa podpira in omogoča ogrožanje demokracije in pravne države s strani izvršilne veje oblasti. 22.2.2021

46. Carmen Auxiliadora ZULETA DE MERCHÁN Datum rojstva: 13. december 1947 Spol: ženski Sodnica v ustavni zbornici vrhovnega sodišča (Tribunal Supremo de Justicia (TSJ)). Kot članica ustavne zbornice vrhovnega sodišča je odgovorna za dejanja, izjave in odločitve, ki so posegla v ustavna pooblastila narodne skupščine in spodkopala volilne pravice opozicije, vključno z enostranskim imenovanjem nacionalnega volilnega sveta (Consejo Nacional Electoral (CNE)) s strani vrhovnega sodišča junija 2020 ter odstavitvijo in enostransko zamenjavo vodij treh glavnih demokratičnih opozicijskih strank junija in julija 2020, pa tudi podaljšanjem veljavnosti sodbe v zvezi z Acción Democrática še za eno leto maja 2021. Njena dejanja torej ogrožajo demokracijo in pravno državo v Venezueli, hkrati pa podpira in omogoča ogrožanje demokracije in pravne države s strani izvršilne veje oblasti. 22.2.2021

47. Indira Maira ALFONZO IZAGUIRRE Datum rojstva: 29. april 1968 Kraj rojstva: La Guaira (država La Guaira, Venezuela) Številka osebne izkaznice: V-6978710 Spol: ženski Predsednica volilne zbornice vrhovnega sodišča (Tribunal Supremo de Justicia (TSJ)) od maja 2021. Nekdanja predsednica nacionalnega volilnega sveta (Consejo Nacional Electoral (CNE)), imenovana 13. junija 2020. Nekdanja članica volilne in plenarne zbornice vrhovnega sodišča (TSJ), druga podpredsednica TSJ od leta 2015 do 24. februarja 2017, podpredsednica TSJ od 24. februarja 2017 do 12. junija 2020. Kot članica volilne zbornice TSJ je Alfonzo Izaguirre odgovorna za ukrepe, uvedene decembra 2015 zoper tedaj novoizvoljeno narodno skupščino, s katerimi so slednji onemogočili izvajanje zakonodajnih pooblastil. Poleg tega je junija 2020 sprejela imenovanje za predsednico nacionalnega volilnega sveta s strani TSJ, čeprav je to v pristojnosti narodne skupščine. V tej vlogi je pripravila in nadzirala nedemokratične volitve v narodno skupščino, ki so potekale 6. decembra 2020, ter sodelovala pri spremembi volilnih predpisov za te volitve 30. junija 2020, ne da bi formalno zapustila TSJ (začasno dovoljenje za članstvo v nacionalnem volilnem svetu). Po imenovanju novih članov nacionalnega volilnega sveta maja 2021 se je vrnila na TSJ. Njena dejanja torej ogrožajo demokracijo in pravno državo v Venezueli. 22.2.2021

48. Leonardo Enrique MORALES POLEO Spol: moški Nekdanji podpredsednik nacionalnega volilnega sveta (Consejo Nacional Electoral (CNE)) ter predsednik komisije za politično participacijo in financiranje (od avgusta 2020 do maja 2021. Morales Poleo je bil 7. avgusta 2020 imenovan za podpredsednika CNE in predsednika komisije za politično participacijo in financiranje s strani vrhovnega sodišča (Tribunal Supremo de Justicia (TSJ)), čeprav je to v pristojnosti narodne skupščine. Poleg tega je tik pred imenovanjem deloval v Stranki progresivnega napredka (Avanzada progresista). Kot član CNE je polno sodeloval pri nadzoru volilnega procesa, ki je privedel do nedemokratičnih volitev v narodno skupščino 6. decembra 2020. Njegova dejanja torej ogrožajo demokracijo in pravno državo v Venezueli. 22.2.2021

51. Carlos Ramón Enrique CARVALLO GUEVARA Številka osebne izkaznice: V-10132041 Spol: moški Predsednik državnega podjetja Corporación Ecosocialista Ezequiel Zamora (CORPOEZ) od marca 2021. General divizije in namestnik direktorja generalnega direktorata za vojaško protiobveščevalno delovanje (Dirección General de Contrainteligencia Militar (DGCIM)) od 21. avgusta 2020 do 11. marca 2021. Naslednik generala Rafaela Ramóna Blanca Marrera. Pred tem je Carvallo Guevara deloval v DGCIM v regiji Los Andes in imel višji položaj v bolivarski narodni gardi. Odgovoren je za hude kršitve človekovih pravic v Venezueli, ki jih izvajajo uradniki DGCIM pod njegovim vodstvom. V nedavno objavljenih ugotovitvah neodvisne mednarodne misije za ugotavljanje dejstev o Bolivarski republiki Venezueli je DGCIM označena kot institucija, ki je neposredno odgovorna za hude kršitve človekovih pravic. 22.2.2021

53. Carlos Enrique TERÁN HURTADO Številka osebne izkaznice: V-8042567 Spol: moški Brigadni general od 5. julija 2019 ter vodja posebnega direktorata za kazenske preiskave na generalnem direktoratu za vojaško protiobveščevalno delovanje (Dirección General de Contrainteligencia Militar (DGCIM)) od leta 2019 do leta 2021. Pred tem je bil brigadni general Terán Hurtado vodja policije v državi Falcón in vodja DGCIM v državi Táchira. Odgovoren je za hude kršitve človekovih pravic, vključno z okrutnim in nečloveškim ravnanjem s priporniki, ki jih izvajajo uradniki DGCIM pod njegovim vodstvom. V podrobnih ugotovitvah neodvisne mednarodne misije za ugotavljanje dejstev o Bolivarski republiki Venezueli je brigadni general Terán Hurtado posebej izpostavljen kot eden od najodgovornejših akterjev in je povezan s primerom kapitana De La Sotte. 22.2.2021